**BU5100 Entreprenørskap Innleveringsoppgave 2 – Individuell oppgave**

Evalueringsformen i BU5100 er mappevurdering. Innlevering 2 er en individuell oppgave som besvares ved å laste opp en fil på It’s Learning.

# Oppgave

Dere har hatt gjesteforelesning fra WeVideo. Basert på informasjon derfra og alle andre tilgjengelige kilder skal du besvare følgende spørsmål:

1. Beskriv WeVideos forretningsmodell slik den er i dag
2. Beskriv WeVideos strategi i en ”Strategy Canvas” og vurder om den kan karakteriseres som en ”Blue Ocean Strategy” eller ikke
3. Gi et kort råd om hva WeVideo bør gjøre med sine forretningsmodell/strategi for å forbedre sin sjanse til å lykkes

# Praktisk informasjon

## Format og lengde

Lever ett dokument på maksimalt 10 sider. Du kan skrive på engelsk eller norsk.

Evt. forutsetninger eller antagelser du vil ha frem kan du beskrive i vedlegg, hvis du får problemer med plassen. Det samme kan evt. datatabeller eller kilder som ikke kan refereres til på annen måte - utover dette er maksgrensen absolutt.

## Frist

Oppgaven skal leveres innen midnatt 27. oktober på It's Learning. Det gis ikke utvidet frist for tekniske problemer, så planlegg med litt slakk ift. fristen for levering. Det vises ellers til studiehåndbok/eksamensreglement.

## Ekstra opplysninger

Det vil ikke bli gitt utdypende opplysninger utover det som er gitt i oppgaven. Ta de forutsetninger og gjør de antagelser du synes er nødvendig. Evt. uklarheter/feil i selve oppgaveteksten vil kunne klargjøres i timen, samt på It's Learning. Foreleser har e-post ssb@nith.no. Alle spørsmål som besvares per e-post og kan gi ekstra informasjon til flere vil også bli lagt ut på It’s Learning. Det oppfordres til å bruke diskusjonsforum for spørsmål, slik at alle kan følge spørsmål og svare løpende.

## Hjelpemidler

Alle hjelpemidler er tillatt. Oppgaven er individuell og samarbeid er ikke tillatt. Alle kilder skal oppgis. Det kan komme til å bli foretatt både maskinell og manuell kontroll av kildebruk.